Source: https://trovi.sk/vseobecne-obchodne-podmienky
Timestamp: 2020-08-07 00:58:34+00:00

Document:
IČO: 46 681 850, DIČ: 2023518398, IČ DPH: SK2023518398
so sídlom Hodžova 8, 010 01 Žilina,
zapísanej do Obchodného registra Okresného súdu Žilina, oddiel Sro, vl. č. 56722/L,
(ďalej len „Poskytovateľ )
ČASŤ 1. Trovi.sk
Tieto Všeobecné obchodné podmienky upravujú zmluvný vzťah a podmienky používania internetovej aplikácie s názvom „Trovi.sk“ (ďalej len „Trovi.sk“ ) vytvorenej Poskytovateľom (ďalej len „VOP“ ).
Pod internetovou aplikáciou s názvom Trovi.sk sa na účely týchto VOP rozumie poskytovanie, sprostredkovanie a objednávanie služieb, ktoré podnikateľ najčastejšie využíva pri svojej podnikateľskej činnosti na jednej aplikácii, a to (i) umožňovanie vystavovania faktúr a evidovania nákladov online na internete Používateľom na webovej stránke Poskytovateľa www.Trovi.sk, (ii) prístup k dokumentácii potrebnej k založeniu spoločností, resp. organizačných zložiek a ich zmien, (iii) prístup k základným právnym dokumentom spojeným s podnikaním napr. výzva na úhradu dlhu a vzory bežne používaných zmlúv, (iv) umožnenie objednania poradenstva v oblasti práva a ľudských zdrojov u zmluvných partnerov Poskytovateľa, (v) umožnenie zriadiť internetovú doménu/e-mailový server/hosting/cloud cez zmluvného partnera Poskytovateľa. Internetová aplikácia Trovi.sk je v zmysle autorského zákona č. 185/2015 Z.z. v znení neskorších predpisov autorským dielom Poskytovateľa, ktorý k nemu vykonáva všetky majetkové práva autora.
„Trovi.sk“ nie je poradenskou službou, službou účtovného alebo finančného poradcu, službou zabezpečujúcou archiváciu dát a dokladov v zmysle príslušných právnych predpisov, službou právnou alebo akoukoľvek inou službou než je uvedená pod bodom 2. týchto VOP.
Používateľom „Trovi.sk“ je každá fyzická alebo právnická osoba, ktorá vyjadrí súhlas s týmito všeobecnými obchodnými podmienkami a zaregistruje sa pre využívanie aplikácie Trovi.sk prostredníctvom registračného formulára na webovej stránke Poskytovateľa (ďalej len „Používateľ“ ).
Vyjadrením súhlasu s týmito VOP Používateľom vzniká medzi Poskytovateľom a Používateľom zmluvný vzťah, a to Licenčná zmluva uzavretá podľa ust. § 65 zákona NR SR č. 185/2015 Z.z Autorského zákona, na základe ktorej Poskytovateľ udeľuje Používateľovi obmedzenú, neprenosnú a nevýhradnú licenciu na použitie internetovej aplikácie Trovi.sk (ďalej len „Zmluva“ ).
Používateľ je oprávnený prostredníctvom Trovi.sk vystavovať, evidovať, tlačiť a exportovať elektronické faktúry a zálohové faktúry a využívať ďalšie funkcie v rozsahu, v akom to Trovi.sk umožňuje. Používateľ je oprávnený aplikáciu Trovi.sk používať len spôsobom a v rozsahu na ktorý je určená, t. j. spôsobom a v rozsahu nevyhnutnom na dosiahnutie účelu tejto aplikácie.
Poskytovateľ zabezpečuje, aby Trovi.sk mal náležitosti požadované platnými právnymi predpismi, nenesie však žiadnu zodpovednosť za správnosť, úplnosť a bezchybnosť údajov uvedených Používateľom, ktoré sú potrebné na vygenerovanie dokladov prostredníctvom Trovi.sk.
Poskytovateľ poskytuje službu Trovi.sk nepretržite „online“ s výnimkou nevyhnutných odstávok z dôvodu jej aktualizácie alebo servisných zásahov zo strany Poskytovateľa, o čom bude Používateľa informovať na svojej webovej stránke minimálne 2 dni vopred.
Článok II. Cena služby
Za používanie Trovi.sk je Používateľ povinný uhrádzať mesačný poplatok (ďalej len „poplatok“ alebo aj „cena“). Cena a platobné podmienky spoplatnených častí Trovi.sk sa riadia podľa platného cenníka zverejneného na webových stránkach Poskytovateľa. Prístup do spoplatnenej časti Trovi.sk je podmienený objednaním služby Používateľom a uhradením poplatku za používanie služby. Poskytovateľ si vyhradzuje právo na zmenu cenníka s tým, že o tejto skutočnosti bude informovať minimálne 14 dní vopred. Používateľ si môže vybrať jeden z troch variant služby, a to Štandard, Premium a Biznis (na mieru). Variant Štandard a Premium môže Používateľ vyskúšať v testovacej verzii na 45 dní zadarmo. Cena jednotlivých variant služby je uvedená v cenníku Poskytovateľa zverejneného na webových stránkach Poskytovateľa Trovi.sk.
Cena sa bude uhrádzať každý kalendárny mesiac, t. j. raz za kalendárny mesiac. Cena je splatná do 3 pracovných dní príslušného kalendárneho mesiaca, za ktorý sa cena uhrádza a cena za prvý kalendárny mesiac poskytovania služby je splatná do 3 pracovných dní od objednania služby.
Používateľ je oprávnený uhradiť cenu služby ktorýmkoľvek z nasledovných spôsobov: (i) bezhotovostným prevodom alebo vkladom na bankový účet Poskytovateľa zverejnený na webových stránkach Poskytovateľa, (ii) prostredníctvom platobnej brány CardPay poskytovanej bankou Tatra banka (ďalej len „CardPay“ ), tak že Používateľ zadá v platobnej bráne CardPay údaje svojej platobnej karty, pričom CardPay automaticky vykoná z platobnej karty Používateľa pravidelnú mesačnú úhradu ceny služby. Zrušiť platenie služby prostredníctvom CardPay je Používateľ oprávnený kedykoľvek v nastaveniach aplikácie.
Článok III. Začatie poskytovania služby
Služba sa začne poskytovať dňom uhradenia ceny zvolenej služby Používateľom. Uhradením ceny zvolenej služby spotrebiteľ vyjadruje svoj súhlas so začatím poskytovania služby.
Služba sa bude poskytovať tak, že Používateľ si zvolí pri registrácii aplikácie Trovi.sk prístupové údaje, ktoré bude zadávať vždy pri vstupe do Trovi.sk.
Používateľ je povinný uviesť v registračnom formulári pravdivo a úplne všetky povinné údaje v rozsahu určenom Poskytovateľom. V prípade, že Používateľ uvedie v registračnom formulári nesprávne a/ alebo nepresné, a/alebo nepravdivé údaje, zodpovedá Poskytovateľovi za škodu tým spôsobenú.
Používateľ sa zaväzuje, že v Trovi.sk, ani vo vygenerovaných dokladoch nebude meniť, vymazávať, odstraňovať alebo akýmkoľvek iným spôsobom zasahovať do Poskytovateľom nastavených údajov a že nebude Trovi.sk používať spôsobom, ktorým by narušoval práva Poskytovateľa, a/alebo poškodzoval jeho dobré meno a jeho záujmy.
Používateľ je povinný postupovať pri využívaní Trovi.sk tak, aby nedošlo k neoprávnenému vstupu do jeho účtu osobou, ktorá k tomu nie je oprávnená, a je povinný vykonať všetky opatrenia, aby zamedzil úniku prihlasovacích údajov a hesiel, inak zodpovedá za škodu tým spôsobenú Poskytovateľovi, Používateľovi alebo tretej osobe.
Používateľ berie na vedomie, že Trovi.sk nezabezpečuje archiváciu registratúrnych záznamov, ani uchovávanie účtovných dokladov vytvorených Používateľom a vedenie jeho účtovnej evidencie.
Článok V. Trvanie zmluvy a jej ukončenie
Zmluva medzi Poskytovateľom a Používateľom podľa týchto VOP sa uzatvára na dobu neurčitú.
Poskytovateľ je oprávnený odstúpiť od Zmluvy a zrušiť registráciu Používateľa v prípade, že Používateľ porušuje tieto VOP, poruší autorské práva Poskytovateľa, poškodzuje dobré meno Poskytovateľa, umožní využitie Trovi.sk inej neregistrovanej osobe. V prípade odstúpenia od Zmluva a zrušenia registrácie je Poskytovateľ oprávnený nenávratne odstrániť obsah a všetky dáta vytvorené Používateľom na jeho stránke, v tomto prípade Poskytovateľ nezodpovedá za škodu, ktorá vznikne Používateľovi v súvislosti s odstránením jeho dát a obsahu Používateľa. V prípade odstúpenia od Zmluvy a zrušenia registrácie si zmluvné strany nebudú vracať žiadne plnenia, ktoré si poskytli do odstúpenia od Zmluva a zrušenia registrácie. Poskytovateľ ako aj Používateľ sú oprávnení vypovedať Zmluvu o používaní aplikácie Trovi.sk, pričom výpovedná doba je jeden mesiac a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Výpoveď a odstúpenie od Zmluvy môže byť vykonané tak, že bude zaslané na e-mailovú adresu Používateľa alebo Poskytovateľa.
Poskytovateľ spracúva osobné údaje Používateľa a dodržiava ochranu osobných údajov v zmysle nariadenia Európskeho parlamentu a rady EU 2016/679 o ochrane fyzických osôb pri spracúvaní osobných údajov a o voľnom pohybe takýchto údajov ( „nariadenie GDPR" ) a zákona NR SR č. 18/2018 Z.z. o ochrane osobných údajov (ďalej len „ZoOOU“). Poskytovateľ poskytuje Používateľovi ako dotknutej osobe v zmysle čl. 13 nariadenia GDPR a ust. § 19 zákona informácie a oznámenia ohľadom spracúvania osobných údajov a práv Používateľa, ktoré sú uverejnené na webovej stránke Poskytovateľa v záložke www.trovi.sk/ochrana-osobnych-udajov. Na tejto internetovej stránke (v predmetnej záložke) nájdete všetky potrebné údaje a informácie ohľadom spracúvania osobných údajov Poskytovateľom .
Rozsah spracúvaných osobných údajov Používateľa je: e-mail, meno a priezvisko Používateľa, adresu jeho sídla, resp. miesta podnikania, jeho bankový účet, IČO, DIČ, IČ DPH. Používateľ vyhlasuje, že osobné údaje sa týkajú jeho osoby a údaje sú uvedené správne. V prípade zmeny poskytnutých osobných údajov je Používateľ povinný ich zmeniť v časti môj účet. Poskytovateľ nezodpovedá za škody spôsobené uvedením nesprávnych údajov. Používateľ sa zaväzuje poskytovať pravdivé osobné údaje.
Používateľ pri používaní aplikácie Trovi.sk zadáva do aplikácie údaje svojich klientov, odberateľov a dodávateľov, a to ich meno a priezvisko, názov spoločnosti, miesto podnikania, resp. bydlisko, IČO, DIČ, IČ DPH, IBAN, kontaktné údaje (ďalej len „osobné údaje klientov Používateľa“ ). Pre tento účel sa pri spracúvaní osobných údajov klientov Používateľa považuje Používateľ za prevádzkovateľa osobných údajov v zmysle čl. 4, bodu 7 Nariadenia EU (inde v tejto zmluve označený pre účel osobných údajov aj len ako „prevádzkovateľ“ ) a Poskytovateľ sa považuje za sprostredkovateľa v zmysle čl. 4, bodu 8 Nariadenia EU (inde v tejto zmluve označený pre účel osobných údajov aj len ako „sprostredkovateľ“ ).
Z dôvodu uvedeného v predchádzajúcom bode VOP Používateľ ako prevádzkovateľ osobných údajov a Poskytovateľ ako sprostredkovateľ uzatvárajú akceptovaním týchto VOP zo strany Používateľa súčasne aj Zmluvu o spracúvaní osobných údajov v zmysle čl. 28 nariadenia GDPR a ust. § 34 ZoOOU s obsahom uvedeným v ďalších bodoch VOP (ďalej len „Zmluva o spracúvaní osobných údajov“) . Týmto prevádzkovateľ poveruje sprostredkovateľa, aby spracúval osobné údaje v jeho mene v rozsahu a za nižšie uvedených podmienok.
Prevádzkovateľ poveruje sprostredkovateľa spracúvaním osobných údajov osôb, a to jeho klientov, dodávateľov a odberateľov (ďalej len „dotknuté osoby“ alebo „klienti Používateľa“). Predmetom spracúvania sú osobné údaje vyššie uvedených dotknutých osôb (ďalej len „predmet spracúvania“).
Sprostredkovateľ je oprávnený spracúvať osobné údaje klientov Používateľa výlučne na účel prevádzkovania webovej aplikácie Trovi.sk, plnenia Licenčnej zmluvy a VOP („účel spracúvania“), v rozsahu nevyhnutne potrebnom na plnenie Licenčnej zmluvy, VOP a prevádzkovania webovej aplikácie Trovi.sk („povaha spracúvania“) a výlučne osobné údaje potrebné na plnenie Licenčnej zmluvy, VOP a prevádzkovania webovej aplikácie Trovi.sk, pričom spracúvané osobné údaje sú uvedené v bode 24 týchto VOP („rozsah osobných údajov“). Sprostredkovateľ bude spracúvať osobné údaje v mene prevádzkovateľa po dobu trvania Licenčnej zmluvy a používanie aplikácie Trovy.sk , najneskôr však do naplnenia účelu spracúvania osobných údajov („doba spracúvania“).
spracúvať osobné údaje len na základe písomných pokynov prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; sprostredkovateľ je pri takom prenose povinný oznámiť prevádzkovateľovi túto požiadavku pred spracúvaním osobných údajov, ak právo Európskej únie, osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu,
zabezpečiť, aby sa osoby oprávnené spracúvať osobné údaje zaviazali, že zachovajú mlčanlivosť o informáciách, o ktorých sa dozvedeli, ak nie sú viazané povinnosťou mlčanlivosti podľa osobitného zákona,
vykonať primerané technické a organizačné na zaistenie úrovne bezpečnosti osobných údajov, t.j. opatrenia podľa čl. 32 nariadenia GDPR a § 39 ZoOOU,
dodržiavať podmienky zapojenia ďalšieho sprostredkovateľa v súlade s právnymi predpismi,
po zohľadnení povahy spracúvania osobných údajov v čo najväčšej miere poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby podľa druhej časti druhej hlavy,
poskytnúť súčinnosť prevádzkovateľovi pri zabezpečovaní plnenia jeho povinností ohľadom ochrany osobných údajov, najmä povinností podľa článkov 32 až 36 Nariadenia GDPR a § 39 až 43 ZoOO, s prihliadnutím na povahu spracúvania osobných údajov a informácie dostupné sprostredkovateľovi,
vymazať osobné údaje alebo vrátiť prevádzkovateľovi osobné údaje po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
poskytnúť prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ,
bez zbytočného odkladu informovať prevádzkovateľa, ak má za to, že sa pokynom prevádzkovateľa porušuje právo Európskej únie, nariadenie GDPR, ZoOOU, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov.
Sprostredkovateľ je oprávnený poveriť spracúvaním osobných údajov ďalšieho sprostredkovateľa, s čím Používateľ (prevádzkovateľ) vyjadruje všeobecný súhlas.
Prevádzkovateľ je povinný plniť si voči dotknutým osobám všetky informačné povinnosti stanovené nariadením GDPR a ZoOO.
Článok VII. Používanie „cookies“
Spoločnosť používa na prispôsobenie prevádzky a monitorovanie svojich webových stránok analytický nástroj, ktorý pripravuje dátový reťazec a sleduje, ako návštevníci používajú stránky na internete (tzv. „cookies“). Keď si niekto prehliada stránku, systém vygeneruje cookie, aby zaznamenal informácie súvisiace s návštevou (navštívené stránky, čas strávený na našich stránkach, prehliadanie údajov, odchod zo stránky atď.), ale tieto údaje nesmú byť prepojené na osobu návštevníka. Tento nástroj je nástrojom na zlepšenie ergonomického dizajnu webovej stránky, na vytváranie užívateľsky prijateľnej webovej stránky a na zvýšenie online zážitku návštevníkov. Spoločnosť nepoužíva analytické systémy na zber osobných informácií. Používatelia a návštevníci webstránok majú možnosť kedykoľvek zakázať použitie odmietnuť cookies Poskytovateľom alebo ich vymazať , a to všetko v nastaveniach svojho internetového prehliadača . Pretože každý internetový prehliadač je iný, návštevníci a Používatelia si môžu nastaviť svoje preferencie ohľadne cookie individuálne pomocou panela nástrojov prehliadača. Ak sa rozhodnete neakceptovať cookies, nebudete môcť používať niektoré funkcie na našej webovej stránke.
ČASŤ 2. INFORMÁCIE PRE SPOTREBITEĽOV
Článok I. Odstúpenie od zmluvy
Spotrebiteľ je oprávnený aj bez uvedenia dôvodu odstúpiť od zmluvy uzavretej na diaľku alebo od zmluvy uzavretej mimo prevádzkových priestorov predávajúceho v zmysle zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho (inde len „zákon č. 102/2014“ ). V tejto časti 2. VOP používaný pojem „spotrebiteľ“ sa pre účely tejto časti 2. VOP rozumie „Používateľ v postavení spotrebiteľa“.
Ak Poskytovateľ včas a riadne poskytol spotrebiteľovi informácie o práve odstúpiť od zmluvy, spotrebiteľ je oprávnený aj bez uvedenia dôvodu odstúpiť od zmluvy uzavretej na diaľku alebo od zmluvy uzavretej mimo prevádzkových priestorov predávajúceho do 14 dní odo dňa (a) prevzatia tovaru v prípade zmlúv, predmetom ktorých je predaj tovaru, (b) uzavretia zmluvy o poskytnutí služby alebo (c) uzavretia zmluvy o poskytovaní elektronického obsahu nedodávaného na hmotnom nosiči, (inde v texte len „lehota na odstúpenie“ ). Ak boli spotrebiteľovi informácie ohľadom odstúpenia od zmluvy poskytnuté až dodatočne, najneskôr však do 12 mesiacov od začatia plynutia lehoty na odstúpenie od zmluvy uvedenej vyššie v tomto bode VOP, lehota na odstúpenie od zmluvy uplynie po 14 dňoch odo dňa, keď bola dodatočne splnená informačnú povinnosť. Ak neboli spotrebiteľovi informácie ohľadom odstúpenia poskytnuté ani v tejto dodatočnej lehote, lehota na odstúpenie od zmluvy uplynie po 12 mesiacoch a 14 dňoch odo dňa začatia plynutia lehoty na odstúpenie od zmluvy. Spotrebiteľ môže odstúpiť od zmluvy, predmetom ktorej je dodanie tovaru, aj pred začatím plynutia lehoty na odstúpenie od zmluvy.
Poskytovateľ v zmysle týchto VOP začne s poskytovaním služby internetovej aplikácie Trovi.sk dňom uhradenia ceny zvolenej služby spotrebiteľom, t.j. služba je spotrebiteľovi poskytovaná aj v období pred uplynutím lehoty na odstúpenie od zmluvy. Uhradením ceny zvolenej služby spotrebiteľ vyjadruje svoj súhlas so začatím poskytovania služby pred uplynutím lehoty na odstúpenie od zmluvy.
Poskytovateľ poučuje spotrebiteľa, že a k spotrebiteľ pred začatím poskytovania služby udelil výslovný súhlas so začatím poskytovania služby pred uplynutím lehoty na odstúpenie od zmluvy alebo požiadal o poskytovanie služby pred uplynutím lehoty na odstúpenie od zmluvy , spotrebiteľ je povinný uhradiť Poskytovateľovi iba cenu za skutočne poskytnuté plnenie do dňa doručenia oznámenia o odstúpení od zmluvy. Uhradená cena za službu v časti prevyšujúcej cenu skutočne poskytnutého plnenia bude spotrebiteľovi vrátená . Spotrebiteľ týmto výslovne udeľuje súhlas s tým, aby služba začala byť Poskytovateľom poskytovaná odo dňa u hradenia ceny zvolenej služby, t. j. súhlasí s tým, aby sa služba začala poskytovať pred uplynutím lehoty na odstúpenie od zmluvy. Spotrebiteľ týmto vyhlasuje, že bol Poskytovateľom riadne poučený o tom, že udelením súhlasu so začatím poskytovania služby pred uplynutím lehoty na odstúpenie od zmluvy stráca spotrebiteľ po úplnom poskytnutí služby právo na odstúpenie od zmluvy.
Spotrebiteľ nemôže odstúpiť od zmluvy, predmetom ktorej je poskytnutie služby, ak sa jej poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy po úplnom poskytnutí služby, a ak došlo k úplnému poskytnutiu služby.
Ak bude potrebné na používanie aplikácie Trovi.sk alebo v súvislosti s jej používaním, aby Poskytovateľ poskytoval Používateľovi ako spotrebiteľovi aj elektronický obsah inak ako na hmotnom nosiči, udeľuje pre tento prípad Používateľ ako spotrebiteľ súhlas so začatím poskytovania elektronického obsahu inak ako na hmotnom nosiči pred uplynutím lehoty na odstúpenie od zmluvy podľa ust. § 4 zákona č. 102/2014 Z. z. Poskytovateľ poučuje Používateľa (v postavení spotrebiteľa), že Používateľ (spotrebiteľ) nemôže odstúpiť od zmluvy, predmetom ktorej je poskytovanie elektronického obsahu inak ako na hmotnom nosiči, ak sa jeho poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy. Používateľ (s potrebiteľ) vyhlasuje, že bol Poskytovateľom riadne poučený o tom, že udelením súhlasu so začatím poskytovania elektronického obsahu inak ako na hmotnom nosiči pred uplynutím lehoty na odstúpenie stráca spotrebiteľ právo na odstúpenie od zmluvy.
Spotrebiteľ môže uplatniť právo na odstúpenie od zmluvy u Poskytovateľa v listinnej podobe alebo v podobe zápisu na inom trvanlivom nosiči (napríklad listom zaslaným poštou na adresu sídla spoločnosti ADV Europe, s.r.o., Hodžova 8, 010 01 Žilina alebo e-mailom na adrese kontakt@trovi.sk) ; ak bola zmluva uzavretá ústne, na uplatnenie práva spotrebiteľa na odstúpenie od zmluvy stačí akékoľvek jednoznačne formulované vyhlásenie spotrebiteľa vyjadrujúce jeho vôľu odstúpiť od zmluvy (ďalej len „oznámenie o odstúpení od zmluvy“ ). Spotrebiteľ môže použiť formulár na odstúpenie od zmluvy podľa prílohy č. 3 zákona č. 102/2014 Z.z. , pričom tento formulár tvorí aj prílohu č. 1 týchto VOP.
Ak Poskytovateľ na svojom webovom sídle umožňuje, aby spotrebiteľ odstúpil od zmluvy použitím na to určenej osobitnej funkcie alebo formulára na odstúpenie od zmluvy, predávajúci je povinný ihneď po prijatí odstúpenia od zmluvy poskytnúť o tom spotrebiteľovi potvrdenie na trvanlivom nosiči (napr. e-mailom).
Predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy vrátiť spotrebiteľovi všetky platby, ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov. Predávajúci je povinný vrátiť spotrebiteľovi platby rovnakým spôsobom, aký použil spotrebiteľ pri svojej platbe. Tým nie je dotknuté právo spotrebiteľa dohodnúť sa s predávajúcim na inom spôsobe platby, ak v súvislosti s tým spotrebiteľovi nebudú účtované žiadne ďalšie poplatky.
Pri odstúpení od zmluvy znáša spotrebiteľ iba náklady na vrátenie tovaru predávajúcemu alebo osobe poverenej predávajúcim na prevzatie tovaru. Ak spotrebiteľ odstúpi od zmluvy uzavretej na diaľku, znáša aj náklady na vrátenie tovaru, ktorý vzhľadom na jeho povahu nie je možné vrátiť prostredníctvom pošty, pričom predpokladaný odhad týchto nákladov je: 30 Eur. To neplatí, ak predávajúci súhlasil, že ich bude znášať sám, alebo ak si nesplnil povinnosť poskytnúť kupujúcemu informácie o nákladoch pri odstúpení od zmluvy a ich znášaní. Ak na základe zmluvy uzavretej mimo prevádzkových priestorov predávajúceho bol tovar dodaný spotrebiteľovi domov v čase uzavretia zmluvy a vzhľadom na jeho povahu nie je možné tovar odoslať späť predávajúcemu poštou, predávajúci je povinný zabezpečiť vyzdvihnutie tovaru na svoje náklady.
Článok II. Zodpovednosť za vady, reklamácie, sťažnosti a podnety
Poskytovateľ týmto poučuje spotrebiteľa, že spotrebiteľovi zodpovedá za vady tovaru alebo služieb podľa zákona č. 40/1964 Zb. Občiansky zákonník, konkrétne podľa ust. § 622 a § 623. Podľa týchto ustanovení Občianskeho zákonníka ak ide o vadu, ktorú možno odstrániť, má spotrebiteľ právo, aby bola bezplatne, včas a riadne odstránená. Predávajúci je povinný vadu bez zbytočného odkladu odstrániť. Spotrebiteľ môže namiesto odstránenia vady požadovať výmenu veci, alebo ak sa vada týka len súčasti veci, výmenu súčasti, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady. Predávajúci môže vždy namiesto odstránenia vady vymeniť vadnú vec za bezvadnú, ak to spotrebiteľovi nespôsobí závažné ťažkosti. Ak ide o vadu, ktorú nemožno odstrániť a ktorá bráni tomu, aby sa vec mohla riadne užívať ako vec bez vady, má spotrebiteľ právo na výmenu veci alebo má právo od zmluvy odstúpiť. Tie isté práva prislúchajú spotrebiteľovi, ak ide síce o odstrániteľné vady, ak však spotrebiteľ nemôže pre opätovné vyskytnutie sa vady po oprave alebo pre väčší počet vád vec riadne užívať. Ak ide o iné neodstrániteľné vady, má spotrebiteľ právo na primeranú zľavu z ceny veci.
Reklamácie služby poskytovanej spoločnosťou a sťažnosti a podnety spotrebiteľov je možné uplatniť osobne v sídle spoločnosti, elektronicky na adrese: kontakt@trovi.sk alebo telefonicky na tel. č. +421 948 236 643.
Čl. III Orgán dozoru a dohľadu:
Činnosť Poskytovateľa podlieha dozoru a dohľadu Slovenskej obchodnej inšpekcii („SOI“), so sídlom P.O. BOX 29, Prievozská 32, 827 99 Bratislava, pričom adresa Inšpektorátu Slovenskej obchodnej inšpekcie pre Žilinský kraj je: Predmestská 71, P.O. BOX B-89, 011 79 Žilina 1.
Čl. IV Riešenie sporov prostredníctvom systému alternatívneho riešenia sporov
Spor medzi predávajúcim a kupujúcim (spotrebiteľom a obchodníkom) vyplývajúci zo spotrebiteľskej zmluvy alebo súvisiaceho so spotrebiteľskou zmluvou je možné riešiť taktiež prostredníctvom systému alternatívneho riešenia sporov (ďalej len „ARS“ ). Možnosť obrátiť sa na súd tým nie je dotknutá.
Návrh na začatie alternatívneho riešenia sporu môže spotrebiteľ podať spôsobom určeným podľa ustanovenia § 12 zákona o ARS. Spotrebiteľ môže v prípade sporov týkajúcich sa záväzkov z kúpnych zmlúv a zmlúv o službách online využiť aj platformu alternatívneho riešenia sporov on-line na základe nariadenia EP a Rady EU č. 524/2013 o riešení spotrebiteľských sporov online (tzv. „platforma RSO“ ), prostredníctvom ktorej môže spotrebiteľ podať návrh na začatie alternatívneho riešenia sporu online a ktorá je dostupná na webovej adrese:
ČASŤ 3. ZÁVEREČNÉ USTANOVENIA
Právne vzťahy neupravené týmito VOP sa riadia príslušnými ustanoveniami zákona č. 513/1991 Zb. Obchodný zákonník v platnom znení. Ak Zmluvu uzatvára spotrebiteľ spravuje sa Zmluva vo veciach týkajúcich sa spotrebiteľa aj zákonom č. 40/1964 Zb. Občiansky zákonník.
Tieto VOP ako aj Zmluva uzavretá na základe nej a vzťah z nej vzniknutý sa spravujú právom Slovenskej republiky a súčasne sa týmto dohodli, že akékoľvek súdne spory vyplývajúce z týchto VOP a Zmluvy budú prerokované a rozhodované súdmi Slovenskej republiky, teda zakladajú právomoc súdov Slovenskej republiky.
Tieto VOP môžu byť Poskytovateľom menené, a to vždy od prvého dňa kalendárneho mesiaca nasledujúceho po zverejnení nových VOP na webovej stránke Poskytovateľa. Novými zmenenými VOP sa riadia aj právne vzťahy vzniknuté pred dňom nadobudnutia účinnosti nových VOP, avšak vznik práv a povinností, ku ktorým došlo pred dňom nadobudnutia účinnosti zmien nových VOP, sa posudzujú podľa VOP, za ktorých bola vykonaná platná registrácia.
Používateľ môže požiadať Poskytovateľa o zrušenie registrácie, ak nesúhlasí so zmenou vo VOP do 10 dní od zverejnenia nových VOP na webovej stránke Poskytovateľa. Ak Používateľ svoju registráciu nezruší, má sa za to, že súhlasí s novými VOP.
Prílohu č. 1 tvorí formulár – Odstúpenie od zmluvy spotrebiteľom.
Tieto VOP nadobúdajú platnosť a účinnosť dňom 1. decembra 2019.

References: § 65
 čl. 13
 § 19
 čl. 4
 čl. 4
 čl. 28
 § 34
 čl. 32
 § 39
 § 39
 § 4
 § 622
 § 623
 súd 
 § 12